पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा पुलिस विभाग ने जिला पुलिस को 3 इनोवा गाड़ियां उपलब्ध करवाई गई है। एसपी अजीत सिंह के निर्देश पर तीनों इनोवा गाड़ियों को कोविड-19 के मरीजों के लिए एंबुलेंस की तरह प्रयोग करने के लिए सिविल अस्पताल भिवानी में तैनात किया गया है।
एसपी अजीत सिंह ने बताया कि इनोवा गाड़ियों को जरूरतमंद कोविड-19 के रोगियों को उनके घर से अस्पतालों व नर्सिंग होम तक मुफ्त में पहुंचाने के लिए प्रयोग किया जाएगा। कोरोना महामारी के दौरान एम्बुलेंस की कमी होने के कारण पुलिस विभाग द्वारा यह परिवहन सेवा प्रदान की गई है।
आमजन नि:शुल्क उठा सकता है सुविधा का लाभ
आमजन आपात स्थिति में पुलिस कंट्रोल रूम भिवानी 100, 01664-242744, 88140-11461 पर फोन कर इस सुविधा को नि:शुल्क प्राप्त कर सकते है और पुलिस कंट्रोल रूम के नंबरों के साथ 108 भी डायल कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn